Na temelju tačke IV Odluke o usvajanju Programa utroška sredstava s kriterijima raspodjele sredstava Tekućih transfera utvrđenih Budžetom Federacije Bosne i Hercegovine za 2016. godinu Federalnom ministarstvu razvoja, poduzetništva i obrta („Službene novine Federacije BiH“ broj: 32 /16) i člana 5. Pravilnika o postupcima u provođenju programa razvoja male privrede („Službene novine Federacije BiH“ br: 50/13, 55/13 i 86/13), Federalno ministarstvo razvoja, poduzetništva i obrta raspisuje

**JAVNI KONKURS**

**ZA ODABIR KORISNIKA** **GRANT SREDSTAVA TEKUĆIH TRANSFERA**

**ZA 2016. GODINU**

**I PREDMET JAVNOG KONKURSA**

Predmet Javnog konkursa je prikupljanje prijava za odabir korisnika grant sredstava tekućih transfera, utvrđenih u razdjelu 50. Budžeta Federacije Bosne i Hercegovine za 2016. godinu Federalnom ministarstvu razvoja, poduzetništva i obrta (u daljem tekstu - Ministarstvo) („Službene novine Federacije BiH“ broj 102 /15).

**II NAZIVI PROJEKATA, CILJEVI, KRITERIJI I KORISNICI SREDSTAVA**

Grant sredstva će se dodjeljivati po sljedećim projektima:

**Projekt br. 1: Poticaji inovatorima-pojedincima**

**Ciljevi projekta:**

Poticanje inovatora na razvoj inovacija; dovođenje inovacije do proizvoda; poticanje inovatora da krenu u poduzetničke poduhvate i upotreba inovativnog potencijala u stvaranju domaćih proizvoda.

**Kriteriji za izbor korisnika sredstava:**

Vrsta proizvoda kojem je inovacija namijenjena; dovođenje inovacije do proizvoda; izvori-način finansiranja; priznanja na sajmovima i izložbama; dosadašnji poticaji od strane Ministarstva.

**Korisnici sredstava:**

Inovatori – pojedinci koji imaju prebivalište u Federaciji BiH

**Projekt br. 2: Unapređenje institucijske poduzetničke infrastrukture**

**Ciljevi projekta:**

Uređenje i opremanje prostora za prihvatanje malih i srednjih poduzetnika, odnosno poduzetnika početnika; razvoj poduzetničkih potpornih institucija (poduzetničkih centara, poduzetničkih inkubatora i tehnoloških parkova);unapređenje učinkovitosti proizvodnje i proizvodnih procesa na tržištu malih i srednjih preduzeća umreženih u klastere; privlačenje investicija i stvaranje mogućnosti za otvaranje novih radnih mjesta.

**Kriteriji za izbor korisnika sredstava:**

Namjena projekta; izvori-način finansiranja; broj članova klastera, odnosno broj MSP-a u inkubatoru i tehnološkom parku; ravnomjerniji regionalni razvoj (stepen nezaposlenosti); dosadašnji poticaji od strane Ministarstva.

**Korisnici sredstava:**

Poduzetničke potporne institucije s područja Federacije BiH (poduzetnički inkubatori, tehnološki parkovi, klasteri i poduzetnički centri) i imaju najmanje 1 (jednog) zaposlenog na neodređeno vrijeme.

**Projekt br. 3: Poticaj projektima koje financiraju EU i drugi inozemni donatori**

**Ciljevi projekta:**

Doprinos razvoju i afirmaciji poduzetništva i obrta kroz potporu projektima koje financiraju EU i drugi inozemni donatori u cilju izgradnje povoljnijeg poslovnog ambijenta za rast i razvoj MSP-a.

**Kriteriji za izbor korisnika sredstava:**

Namjena projekta; izvori-način finansiranja; ravnomjerniji regionalni razvoj (stepen nezaposlenosti); dosadašnji poticaji od strane Ministarstva.

**Korisnici sredstava:**

Razvojne agencije, udruženja poduzetnika i obrtnika i fondacije koje svojim projektima promovišu i potiču razvoj poduzetništva i obrta u Federaciji BiH, posluju najmanje 12 mjeseci i imaju najmanje 1 (jednog) zaposlenog na neodređeno vrijeme.

**Projekt br. 4: Poticaj udruženjima, komorama i obrazovnim institucijama**

**Ciljevi projekta:**

Razvoj i afirmacija poduzetništva i obrta; interesno umrežavanje poduzetnika i obrtnika; organizovano zastupanje interesa poduzetnika i obrtnika na zajedničkom tržištu; opstanak i razvoj komorskog sistema u Federaciji BiH; edukacija članova komora i udruženja; organizovanje zajedničkih nastupa na sajmovima.

**Kriteriji za izbor korisnika sredstava:**

Namjena projekta; izvori-način finansiranja; broj članova udruženja i komora; organizovanost udruženja i komora; ravnomjerniji regionalni razvoj (stepen nezaposlenosti); dosadašnji poticaji od strane Ministarstva.

**Korisnici sredstava:**

Udruženja, komore i obrazovne institucije koje svojim projektima promovišu i potiču razvoj poduzetništva i obrta u Federaciji BiH, posluju najmanje 12 mjeseci i imaju najmanje 1 (jednog) zaposlenog na neodređeno vrijeme.

**Projekt br. 5: Tehničko usklađivanje (uvođenje ISO i HACCP standarda i osiguranje CE znaka)**

**Ciljevi projekta:**

Uvođenje sistema upravljanja kvalitetom (ISO i HACCP standarda) i osiguranje CE znaka sa ciljem povećanja konkurentnosti subjekata male privrede iz Federacije BiH.

**Kriteriji za izbor korisnika sredstava:**

Vrsta djelatnosti; povećanje zaposlenosti; broj zaposlenih; orijentiranost izvozu; ravnomjerniji regionalni razvoj (stepen nezaposlenosti); dosadašnji poticaji od strane Ministarstva.

**Korisnici sredstava:**

Subjekti male privrede definisani po Zakonu o poticanju razvoja male privrede i Zakonu o obrtu i srodnim djelatnostima koji imaju sjedište na području Federacije BiH i u većinskom su privatnom vlasništvu državljana Bosne i Hercegovine, posluju najmanje 12 mjeseci i imaju najmanje 1 (jednog) zaposlenog na neodređeno vrijeme, unutar Područja C – PRERAĐIVAČKA INDUSTRIJA, Područja F – GRAĐEVINARSTVO, Područja G – POPRAVAK MOTORNIH VOZILA I MOTOCIKALA (oblast 45, razred 45.20 – Popravak motornih vozila), Područja J – INFORMACIJE I KOMUNIKACIJE, Područja M – STRUČNE, ZNANSTVENE I TEHNIČKE DJELATNOSTI i Područja S – OSTALE USLUŽNE DJELATNOSTI, Klasifikacije djelatnosti KD BiH 2010 ("Službeni glasnik BiH", broj 47/10).

Izbor korisnika vršit će se na temelju šifre djelatnosti iz Obavijesti o razvrstavanju poslovnog subjekta prema djelatnosti koju izdaje Zavod za statistiku.

**Projekt br. 6: Poticaji tradicionalnim i starim obrtima**

**Cilj projekta:**

Očuvanje obrtničke tradicije, kulturnog i istorijskog naslijeđa poticanjem tradicionalnih i starih obrtničkih djelatnosti kroz sufinansiranje troškova: provođenja poslovnog plana, poboljšanja uslova rada u radionici, obrazovanja i stručnog osposobljavanja zaposlenih i izradu reklamnog materijala.

**Kriteriji za izbor korisnika sredstava:**

Namjena ulaganja sredstava; vrsta djelatnosti; izvori-način finansiranja; povećanje zaposlenosti; broj zaposlenih; pripadnost ciljnoj skupini, ravnomjerniji regionalni razvoj (stepen nezaposlenosti); dosadašnji poticaji od strane Ministarstva.

**Korisnici sredstava:**

Obrtnici koji obavljaju djelatnost u skladu s Uredbom o zaštiti tradicionalnih i starih obrta ("Službene novine Federacije BiH", br. 66/09; 38/10 i 16/12) i posluju najmanje 12 mjeseci. Svi korisnici sredstava moraju imati sjedište na području Federacije BiH, nalaziti se u većinskom privatnom vlasništvu državljana Bosne i Hercegovine te imati najmanje 1 (jednog) zaposlenog na neodređeno vrijeme.

**Projekt br. 7: Poticaji novoosnovanim subjektima MSP**

**Cilj projekta:**

Održavanje pozitivnog trenda poduzetničke aktivnosti s aspekta povećanja broja novoosnovanih subjekata male privrede. Kroz projekt će se realizovati subvencioniranje troškova registracije i troškova doprinosa za trenutno zaposlene.

**Kriteriji za izbor korisnika sredstava:**

Vrsta djelatnosti; broj zaposlenih; povećanje zaposlenosti; ravnomjerniji regionalni razvoj (stepen nezaposlenosti); pripadnost ciljnoj skupini .

**Korisnici sredstava:**

Subjekti male privrede definisani po Zakonu o poticanju razvoja male privrede i Zakonu o obrtu i srodnim djelatnostima, registrovani poslije 19.08.2015. godine koji imaju sjedište na području Federacije BiH i u većinskom su privatnom vlasništvu državljana Bosne i Hercegovine, imaju najmanje 1 (jednog) zaposlenog na neodređeno vrijeme, unutar Područja C – PRERAĐIVAČKA INDUSTRIJA, Područja F – GRAĐEVINARSTVO, Područja G – POPRAVAK MOTORNIH VOZILA I MOTOCIKALA (oblast 45, razred 45.20 – Popravak motornih vozila), Područja J – INFORMACIJE I KOMUNIKACIJE, Područja M – STRUČNE, ZNANSTVENE I TEHNIČKE DJELATNOSTI i Područja S – OSTALE USLUŽNE DJELATNOSTI, Klasifikacije djelatnosti KD BiH 2010 ("Službeni glasnik BiH", broj 47/10).

Izbor korisnika vršit će se na temelju šifre djelatnosti iz Obavijesti o razvrstavanju poslovnog subjekta prema djelatnosti koju izdaje Zavod za statistiku.

**Projekt br. 8: Poticaj poduzetništvu žena**

**Ciljevi projekta:**

Poticanje žena na samozapošljavanje, veće i lakše uključivanje žena u poduzetništvo te stvaranje novih radnih mjesta.

**Kriteriji za izbor korisnika sredstava:**

Vrsta djelatnosti; namjena ulaganja sredstava; izvori-način finansiranja; povećanje zaposlenosti; broj zaposlenih; orijentiranost izvozu; pripadnost ciljnoj skupini (invalidi, povratnici); ravnomjerniji regionalni razvoj (stepen nezaposlenosti); dosadašnji poticaji od strane Ministarstva.

**Korisnici sredstava:**

Subjekti male privrede definsrani po Zakonu o poticanju razvoja male privrede i Zakonu o obrtu i srodnim djelatnostima, koji imaju sjedište na području Federacije BiH, nalaze se u većinskom privatnom vlasništvu žena, državljanki BiH, posluju najmanje 12 mjeseci i imaju najmanje 1 (jednog) zaposlenog na neodređeno vrijeme, unutar Područja C – PRERAĐIVAČKA INDUSTRIJA (oblasti 10, 13 do 17, 22, 23, 25 do 32), Područja F – GRAĐEVINARSTVO, Područja G – grana 45.2- razred 45.20 Održavanje i popravak motornih vozila, Područja J – INFORMACIJE I KOMUNIKACIJE - oblast 62, Područja M – STRUČNE, ZNANSTVENE I TEHNIČKE DJELATNOSTI - oblasti 71 - razred 71.12, oblasti 72 - grana 72.1 i oblasti 74 - grana 74.1, Područja S - OSTALE USLUŽNE DJELATNOSTI – oblast 95 i oblast 96 Klasifikacije djelatnosti KD BiH 2010 ("Službeni glasnik BiH", broj 47/10).

Izbor korisnika vršit će se na temelju šifre djelatnosti iz Obavijesti o razvrstavanju poslovnog subjekta prema djelatnosti koju izdaje Zavod za statistiku.

**Projekt br. 9: Poticaj poduzetništvu mladih**

**Ciljevi projekta:**

Poticanje mladih osoba na samozapošljavanje, veće i lakše uključivanje mladih u poduzetništvo te stvaranje novih radnih mjesta.

**Kriteriji za izbor korisnika sredstava:**

Vrsta djelatnosti; namjena ulaganja sredstava; izvori-način finansiranja; povećanje zaposlenosti; broj zaposlenih; orijentiranost izvozu; pripadnost ciljnoj skupini (invalidi, povratnici); ravnomjerniji regionalni razvoj (stepen nezaposlenosti); dosadašnji poticaji od strane Ministarstva.

**Korisnici sredstava:**

Subjekti male privrede definisani po Zakonu o poticanju razvoja male privrede i Zakonu o obrtu i srodnim djelatnostima, koji su u većinskom privatnom vlasništvu osoba mlađih od 35 godina, državljana BiH, imaju sjedište na području Federacije BiH, posluju najmanje 12 mjeseci i imaju najmanje 1 (jednog) zaposlenog na neodređeno vrijeme unutar Područja C – PRERAĐIVAČKA INDUSTRIJA (oblasti 10, 13 do 17, 22, 23, 25 do 32), Područja F – GRAĐEVINARSTVO, Područja G – grana 45.2 - razred 45.20 Održavanje i popravak motornih vozila, Područja J – INFORMACIJE I KOMUNIKACIJE - oblast 62, Područja M – STRUČNE, ZNANSTVENE I TEHNIČKE DJELATNOSTI - oblasti 71 - razred 71.12, oblasti 72 -grana 72.1 i oblasti 74 - grana 74.1, Područja S - OSTALE USLUŽNE DJELATNOSTI – oblast 95 i oblast 96 Klasifikacije djelatnosti KD BiH 2010 ("Službeni glasnik BiH", broj 47/10).

Izbor korisnika vršit će se na temelju šifre djelatnosti iz Obavijesti o razvrstavanju poslovnog subjekta prema djelatnosti koju izdaje Zavod za statistiku.

**Projekt br. 10:** **Jačanje konkurentnosti tehnološki savremenih subjekata MSP-a**

**Ciljevi projekta:**

Jačanje konkurentnosti MSP-a kroz modernizaciju i proširenje tehnoloških kapaciteta, kao i modernizaciju poslovnih procesa, unapređenje razvojnog potencijala, stvaranje uslova za zapošljavanje kroz povećanje privrednih aktivnosti te jačanje izvoznih kapaciteta.

**Kriteriji za izbor korisnika sredstava:**

Namjena ulaganja sredstava; izvori-način finansiranja; orjentiranost izvozu; povećanje zaposlenosti; broj zaposlenih; pripadnost ciljnoj skupini; ravnomjerniji regionalni razvoj (stepen nezaposlenosti); dosadašnji poticaji od strane Ministarstva.

**Korisnici sredstava:**

Subjekti male privrede definisani po Zakonu o poticanju razvoja male privrede i Zakonu o obrtu i srodnim djelatnostima, koji imaju sjedište na području Federacije BiH, nalaze se u većinskom privatnom vlasništvu državljana Bosne i Hercegovine, posluju najmanje 12 mjeseci i imaju najmanje 5 (pet), a za obrtnike 3 (tri) zaposlena na neodređeno vrijeme za prerađivački (proizvodni i proizvodno-uslužni) sektor unutar Područja C – PRERAĐIVAČKA INDUSTRIJA (oblasti 10, 13 do 17, 22, 23, 25 do 32), odnosno, najmanje 3 (tri), a za obrtnike 2 (dva) zaposlena na neodređeno vrijeme za uslužni sektor - na znanju utemeljeni visokotehnološki MSP subjekti unutar Područja J – INFORMACIJE I KOMUNIKACIJE - oblast 62, Područja M – STRUČNE, ZNANSTVENE I TEHNIČKE DJELATNOSTI - oblasti 71 - razred 71.12, oblasti 72 - grana 72.1 i oblasti 74 - grana 74.1 Klasifikacije djelatnosti KD BiH 2010 ("Službeni glasnik BiH", broj 47/10).

Izbor korisnika vršit će se na temelju šifre djelatnosti iz Obavijesti o razvrstavanju poslovnog subjekta prema djelatnosti koju izdaje Zavod za statistiku

**III PRAVO SUDJELOVANJA**

Pravo sudjelovanja u ovom konkursu imaju sljedeće kategorije:

1. subjekti male privrede definisani u Zakonu o poticanju razvoja male privrede i Zakonu o obrtu i srodnim djelatnostima, sa većinskim privatnim vlasništvom državljana Bosne i Hercegovine;
2. inovatori;
3. komore, razvojne agencije, fondacije i udruženja poduzetnika i obrtnika;
4. obrazovne institucije;

* Sve navedene kategorije imaju pravo prijaviti se za sudjelovanje po pojedinim projektima iz poglavlja II ovog javnog konkursa, samo ako su navedeni kao **"Korisnici sredstava"** u projektu na koji se prijavljuju.
* Sve navedene kategorije, svojim projektima trebaju poticati rast i razvoj malog i srednjeg poduzetništva.
* Sjedište odnosno prebivalište svih navedenih kategorija treba biti na području Federacije BiH.
* Sve navedene kategorije, osim korisnika po projektima pod rednim brojem 1 trebaju imati najmanje jednog zaposlenog na neodređeno radno vrijeme.
* Sve navedene kategorije, osim korisnika po projektima pod rednim brojem 1, 2, i 7, trebaju poslovati najmanje 12 mjeseci do završetka ovog javnog konkursa.

**NAPOMENA:**

Korisnici poticajnih sredstava koji do završetka ovog konkursa nisu izvršili svoje ranije preuzete obveze po osnovu korištenja poticajnih sredstava ovog ministarstva, nemaju pravo sudjelovanja u ovom konkursu, odnosno njihove prijave se neće uzeti u razmatranje.

Korisnici grant sredstava Ministarstva po programima s bankama, nemaju pravo sudjelovanja u ovom javnom konkursu do ispunjenja svih obveza iz ugovora o kreditu koji su zaključili s bankama.

Pravo na dodjelu financijskih sredstava se može ostvariti samo po jednom javnom konkursu koji raspisuje ovo ministarstvo u tekućoj godini.

Podnositelji prijava mogu ostvariti pravo na dodjelu finansijskih sredstava samo po jednom projektu iz ovog javnog konkursa.

**IV SADRŽAJ PRIJAVE ZA SUDJELOVANJE U JAVNOM KONKURSJU**

Prijava mora biti potpuna i uz nju mora biti dostavljena sva dokumentacija tražena javnim konkursom.

Prijava sadrži:

1. **Zahtjev za uključivanje u projekt**
2. **Obrazac projekta**
3. **Prilozi**

Zahtjev za uključivanje u projekt i Obrazac projekta se moraju sadržajno i pravilno popuniti.

**Zahtjev za uključivanje u projekt i Obrazac projekta za prijavu na ovaj javni konkurs pripremilo je ovo ministarstvo posebno za svaki projekt i može se preuzeti na web stranici ministarstva www.fmrpo.gov.ba.**

Prilozi podrazumjevaju listu tražene dokumentacije koja se nalazi na Zahtjevu za uključivanje u svaki pojedini projekt. Svi prilozi trebaju biti izdani od strane nadležnih organa. Priložena dokumenta ne smiju biti starija od 3 (tri) mjeseca od dana objavljivanja ovog konkursa u „Službenim novinama Federacije BiH“, izuzev rješenja o registraciji, uvjerenja o poreznoj registraciji i uvjerenja o registraciji PDV-a. Sve priložene kopije dokumenata trebaju biti ovjerene od strane nadležnih organa ovjerom ne starijom od 3 (tri) mjeseca od dana objavljivanja Javnog konkursa u „Službenim novinama Federacije BiH“.

**V KRITERIJI ZA OCJENU PRIJAVE I IZBOR KORISNIKA**

Kriteriji za ocjenu prijave utvrđeni su posebno za svaki projekt u poglavlju II pod nazivom „**Kriteriji za izbor projekta“**.

Izbor korisnika grant sredstava vrši Komisija za odabir korisnika sredstava. Komisiju za odabir korisnika sredstava imenuje Federalni ministar razvoja, poduzetništva i obrta.

Zadatak Komisije je da u skladu sa odredbama Pravilnika o postupcima u provođenju Programa razvoja male privrede („Službene novine Federacije BiH“, broj 50/13, 55/13 i 86/13), i na temelju propisanih kriterija iz Odluke o usvajanju Programa utroška sredstava s kriterijima raspodjele sredstava tekućih transfera i ovog Javnog konkursa, izvrši rangiranje korisnika grant sredstava. Ukoliko zahtijevana poticajna sredstva, po pojedinim projektima, budu veća u odnosu na planirana, Ministarstvo će raspodjelu istih izvršiti u skladu s utvrđenom rang listom do utroška planiranih sredstava.

Prilikom raspodjele sredstava prednost će se davati subjektima male privrede registrovanim na područjima pogođenim elementarnim nepogodama u 2014 godini.

Nakon obrade prispjelih prijava Ministarstvo će objaviti rezultate konkursa u „Službenim novinama Federacije BiH „ i na web stranici Ministarstva i podnosioci prijava se neće pojedinačno obavještavati.

**VI NAČIN PREUZIMANJA POTREBNE DOKUMENTACIJE**

Potrebna dokumentacija se može preuzeti elektronskim putem na web stranici Ministarstva [**www.fmrpo.gov.ba**](http://www.fmrpo.gov.ba) .

**VII NAČIN PODNOŠENJA PRIJAVE**

Prijave sa odgovarajućom dokumentacijom iz poglavlja IV, šalju se preporučeno poštom u zapečaćenim kovertama na adresu:

**Federalno ministarstvo razvoja, poduzetništva i obrta**

**dr. Ante Starčevića bb** **(Hotel „Ero“) 88000 Mostar,**

sa naznakom:

**Ne otvarati–po Javnom konkursu za Projekt br.\_\_\_**

**Na poleđini koverte obvezno navesti:**

* **naziv–ime podnositelja prijave;**
* **adresu i kontakt telefon:**
* **ovjeriti pečatom poslovnog subjekta.**

**Rok za dostavu prijava je 30 dana od dana objavljivanja Javnog konkursa u „Službenim novinama Federacije BiH“, odnosno do17.06. 2016. godine*.***

Neblagovremene, nepotpune i prijave koje nemaju sve sadržajne elemente (neuredne) bit će odbačene i neće biti predmet daljeg razmatranja.

Prijave podnositelja na projektima od 5 - 10 koji nisu uskladili šifre djelatnosti sa Klasifikacijom djelatnosti KD BiH 2010 biće odbačene i neće biti predmet daljeg razmatranja.

U postupku ovog javnog konkursa Ministarstvo ne snosi nikakve troškove sudionicima u konkursu te zadržava pravo da u slučaju opravdanosti poništi ovaj javni konkurs. Prispjela dokumentacija se neće vraćati.

**VIII OSTALE ODREDBE**

Sa podnositeljima prihvaćenih prijava Ministarstvo zaključuje ugovore, kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava te nadzor nad utroškom istih.

Podnositelji prijava čije se prijave odbace, mogu uložiti prigovor Ministarstvu u roku od sedam dana od dana objave rezultata Javnog konkursa u „Službenim novinama Federacije BiH“, radi provjere činjenica i objektivnosti ocjene ponude.

Sve dodatne informacije vezane za ovaj javni konkurs mogu se dobiti na e-mail- [grant2016@fmrpo.gov.ba](mailto:grant2016@fmrpo.gov.ba) ili na brojeve telefona: svakim radnim danom 036/449-135, 036/449-139, 036/449-125, 036/449-602 i 036/449-613 036/449-147 u vremenu od 10-14 sati kao i na web stranici ministarstva [**www.fmrpo.gov.ba**](http://www.fmrpo.gov.ba)***.***